CNN

Cable News Network ("Rangkaian Berita Kabel", singkatan: CNN) ialah sebuah rangkaian siaran berita yang beribupejabat di CNN Center, Atlanta, Georgia negeri Amerika Syarikat. Ia diasaskan pada 1980 dalam rangkaian Turner Broadcasting System oleh Ted Turner, ia kini milik Warner Bros. Discovery. CNN pelopor liputan berita televisyen 24 jam sepanjang hari dalam negara tersebut. 

Dari segi kiraan pemeringkatan Nielsen atau "penonton unik" kumulatif, CNN menjadi sumber berita kabel nombor satu di Amerika Syarikat. Sungguhpun rangkaian berita ini banyak anggota gabungannya, CNN bersiaran terutamanya dari ibu pejabatnya di Atlanta, Time Warner Center di bandaraya New York, serta beberapa studio di Washington, DC. Seperti pada Disember 2004, rangakain ini terdapati dalam 88.2 juta rumahtangga A.S. dan lebih 890,000 bilik hotel negara itu. Siaran versi A.S. juga terdapat di Kanada. Di seluruh dunia, CNN bersiaran melalui CNN International dan mempunyai rangkaian dan khidmat berjenama bersepadu yang terdapat kepada lebih 1.5 bilion orang di lebih 212 negara dan wilayah.

Sesetengah pemerhati konservatif mendakwa bahawa CNN mengamalkan sikap berat sebelah media yang melawan fahaman politik mereka  (liberal pegangan Parti Demokrat dalam konteks politik Amerika Syarikat). Para pengkritik seperti Accuracy in Media dan MRC telah mengakui bahawa laporan CNN mengandungi penyuntingan liberal dalam kandungan berita.

Lihat juga 

 CNN International
 CNN Indonesia - saluran berita se-Indonesia kerjasama Trans Media dan Warner Bros Discovery
 CNN Philippines - saluran berita se-Filipina kerjasama dengan Radio Philippines Network

Rujukan

Pautan luar 

 Laman rasmi
 CNN International

Saluran berita televisyen 24-jam di Amerika Syarikat
Saluran berita televisyen 24 jam
Rangkaian televisyen Amerika
CNN
Syarikat yang berpusat di Atlanta, Georgia
Time Warner
Anak syarikat Time Warner
Stesen radio digital sahaja
Penerima Anugerah DuPont-Columbia
Pemenang Anugerah Peabody
Saluran Sirius Satellite Radio
Saluran dan stesen televisyen yang diasaskan pada 1980
Saluran XM Satellite Radio
Perkhidmatan berita pelbagai bahasa